Radvilos

**Radvilos** () – Lietuvos Didžiosios Kunigaikštystės, vėliau ir Lenkijos karalystės didikų giminė, iškilusi XV a. ir išlikusi viena įtakingiausių iki LDK gyvavimo pabaigos XVIII a. pabaigoje. Radvilos buvo viena turtingiausių Europos giminių, jie valdė 23 pilis, 426 miestus ir miestelius, 2&nbsp;032 dvarus, 10&nbsp;053 kaimus. Nuo 1547 m. Radvilos, vieninteliai iš Lietuvos didikų giminių, turėjo Šventosios Romos imperijos kunigaikščių titulą.

Radvilos net 166 metus užėmė vieną svarbiausių, Vilniaus vaivados postą. Iš giminės iškilo 37 vaivados, 22 ministrai (kancleriai, maršalai, etmonai, iždininkai), 3 vyskupai, 1 kardinolas, 1 karalienė ir daugybė kitų žemesnių pareigūnų. Radvilos herbą „Trimitai“ gavo 1413 m. Horodlėje, kaip ir 46 kitos lietuvių didikų šeimos pagal Horodlės susitarimus.

## Atšakos

Trys Mikalojaus Radvilaičio sūnūs XVI a. pradėjo atskiras giminės šakas:
* Medilo-Goniondzo linija, 1470–1546 m. Žymiausia atstovė – Sofija Radvilaitė, karaliaus Stepono Batoro senelė.
* Biržų-Dubingių linija, 1478–1669 m. Pradininkas Mikalojus Radvila Rudasis (1512–1584), Lietuvos didysis etmonas, Lietuvos didysis kancleris ir Vilniaus vaivada, Lietuvos delegacijos vadovas Liublino seime, vienas ryškiausių ir įtakingiausių Lietuvos protestantų. Žymiausia atstovė – Barbora Radvilaitė, Žygimanto Augusto antroji žmona, Lietuvos didžioji kunigaikštienė ir Lenkijos karalienė. Paskutinė Biržų-Dubingių šakos dvarų valdytoja – Liudvika Karolina Radvilaitė.
* Nesvyžiaus-Olykos linija, prasidėjusi nuo 1474 m. Pradininkas Mikalojus Radvila Juodasis (1515–1565), Lietuvos didysis kancleris ir Vilniaus vaivada. Nesvyžiaus-Olykos linija turėjo Klecko, Šidlavos, Berdyčevo šakas, kurios tarpusavyje susijungdavo ir vėl išsiskirdavo, kol XX a. pradžioje trumpam buvo beveik visiškai susilieję. Bet atėjo Pirmasis, Antrasis pasauliniai karai, revoliucijos, nusavinusios ar išparceliavusios dvarus, todėl šiuo metu tikrų kunigaikščių, valdančių šiam titului privalomą dvarų skaičių, nebeliko, nors giminės palikuonių išliko iki šių dienų.

## Giminės pradininkai
* Sirputis (apie 1340 – apie 1400 m.), legendinis giminės pradininkas
**Kristinas Astikas () (1363–1442 m.) – Palenkės seniūnas ir Vilniaus kaštelionas
***Radvila Astikaitis (*Radziwiłł Ościkowicz*, 1384–1477 m.) – pirmasis LDK dvaro maršalka, Trakų vaivada, Vilniaus kaštelionas
****Mikalojus Radvilaitis (*Mikołaj Radziwiłłowicz*, 1404 (?) – 1509 m.) – Lietuvos didysis kancleris, Vilniaus vaivada, Trakų kaštelionas
*****Mikalojus Radvila II (*Mikołaj Radziwiłł*, 1470–1521 m.) – Lietuvos didysis kancleris
******Mikalojus Radvila III (*Mikołaj Radziwiłł*, 14xx–1529 m.) – Žemaitijos vyskupas
****** Jonas Radvila (*Jan Radziwiłł*, 1492–1542 m.) – LDK taurininkas  
****** Sofija Radvilaitė Batorienė (*Zofia Radziwiłłówna*) – karaliaus Stepono Batoro senelė
***** Jonas Radvila II (*Jan Radziwiłł*, 1474–1522 m.) – Lietuvos krašto maršalka
****** Mikalojus Radvila Juodasis (*Mikołaj Radziwiłł Czarny*, 1515–1565 m.) – Lietuvos didysis maršalka, Lietuvos didysis kancleris, Vilniaus vaivada
****** Jonas Radvila (*Jan Radziwiłł*, 1516–1551 m.) – LDK raikytojas
***** Ona Radvilaitė (*Anna Radziwiłłówna*, 1476–1522 m.) – Konrado III Rudojo žmona, Mazovijos kunigaikštienė
***** Vaitiekus Radvila (*Wojciech Radziwiłł*, 1478–1519 m.) – Lucko vyskupas, Vilniaus vyskupas,
***** Jurgis Radvila I (*Jerzy Radziwiłł*, 1480–1541 m.) – Lietuvos didysis etmonas
***** pirmoji žmona Barbora Kiškaitė (*Barbara Kiszka*)
***** antroji žmona Barbora Kola (*Barbara Koła*, 148x–1550 m.)
****** Mikalojus Radvila Rudasis (*Mikołaj Radziwiłł Rudy*, 1512–1584 m.) – Lietuvos didysis kancleris, Lietuvos didysis etmonas, Vilniaus vaivada
****** Ona Elžbieta Radvilaitė (*Anna Elżbieta Radziwiłłówna*, 1518–1558 m.) – Barboros Radvilaitės sesuo, Voluinės žemės maršalo Petro Kiškos žmona
****** Barbora Radvilaitė (*Barbara Radziwiłłówna*, 1520–1551 m.) – Žygimanto Augusto antroji žmona, karalienė

## Biržų-Dubingių linija
Mikalojus Radvila Rudasis (*Mikołaj Radziwiłł Rudy*, 1512–1584 m.) – Lietuvos didysis kancleris, Lietuvos didysis etmonas, Vilniaus vaivada. Žmona Kotryna Ivinskaitė iš Tomičių giminės *Katarzyna Iwińska z Tomic*
* Mikalojus Radvila (*Mikołaj Radziwiłł*, 1546–1589 m.) – LDK medžioklis
** Jurgis Radvila III (*Jerzy Radziwiłł*, 1578–1613 m.) – Trakų kaštelionas
* Kristupas Radvila Perkūnas (*Krzysztof Radziwiłł Piorun*, 1547–1603 m.) – Lietuvos didysis etmonas, Vilniaus vaivada
* pirmoji žmona Kotryna Sobek (*Katarzyna Sobek*)
* antroji žmona Kotryna Ostrogiškė (*Katarzyna Ostrogska*)
** Jonušas Radvila I (*Janusz Radziwiłł*, 1579–1620 m.) – Šventosios Romos imperijos kunigaikštis, LDK taurininkas, Vilniaus kaštelionas, Dubingių, Slucko ir Kopylio ponas
** pirmoji žmona Sofija Slucka iš Olelkaičių (*Zofia Olelkowicz Słucka*)
** antroji žmona Elžbieta Sofija Hohencolern (*Elżbieta Zofia Hohenzollern*)
*** Elžbieta Eleonora Radvilaitė (*Elżbieta Eleonora Radziwiłł*)
*** Jonas Jurgis Radvila (*Jan Jerzy Radziwiłł*)
*** Sofija Agnieška Radvilaitė (*Zofia Agnieszka Radziwiłł*)
*** Boguslavas Radvila (*Bogusław Radziwiłł*, 1620–1669 m.) – Šventosios Romos imperijos kunigaikštis, pasiuntinys, LDK vėliavininkas, LDK didysis žirgininkas
**** Liudvika Karolina Radvilaitė (*Ludwika Karolina Radziwiłł*)
* trečioji žmona Kotryna Tečinskaitė (*Katarzyna Tęczyńska*)
** Halaška Radvilaitė (*Halaszka Radziwiłł*)
** Kristupas Radvila Jaunasis (Krzysztof Radziwiłł (młodszy) 1585–1640 m.) – Lietuvos lauko etmonas, Vilniaus vaivada, Lietuvos didysis etmonas. Žmona Ona Kiškaitė *Anna Kiszka*
*** Jonušas Radvila (*Janusz Radziwiłł*, 1612–1655 m.) – Lietuvos didysis etmonas, Vilniaus vaivada, generalinis Žemaitijos seniūnas, Lietuvos lauko etmonas
*** Kotryna Radvilienė iš Potockių giminės (*Katarzyna Potocka Radziwiłł*)
**** Ona Marija Radvilaitė (*Anna Maria Radziwiłł*)
**** Kristupas Radvila (*Krzysztof Radziwiłł*)
*** Marija Lupu Radvilienė (*Maria Radziwiłłowa*, 1625–1660 m.) – Moldavijos hospodarė
*** Kotryna Radvilaitė (*Katarzyna Radziwiłł*)

## Olykos-Nesvyžiaus linija
Mikalojus Radvila Juodasis (*Mikołaj Radziwiłł Czarny*, 1515–1565 m.) – Lietuvos didysis maršalka, Lietuvos didysis kancleris, Vilniaus vaivada. Žmona Elžbieta Šidlavietė (*Elżbieta Szydłowiecka*)
* Mikalojus Kristupas Radvila Našlaitėlis (*Mikołaj Krzysztof Radziwiłł (Sierotka)* 1549–1616 m.) – Lietuvos didysis maršalka. Žmona Halaška Eufemija iš Vyšniovieckių (*Halaszka Eufemia Wiśniowiecka*)
** Albertas Vladislovas Radvila (*Albrecht Władysław Radziwiłł*, 1589–1636 m.) – LDK stalininkas, LDK raikytojas, Nesvyžiaus valdytojas
** Aleksandras Liudvikas Radvila (*Aleksander Ludwik Radziwiłł*, 1594–1654 m.) – Lietuvos didysis maršalka, Lietuvos dvaro maršalka, Polocko vaivada, Bresto vaivada.
** pirmoji žmona Teklė Ona Radvilienė Valavičiūtė (*Tekla Anna Radziwiłłowa Wołłowicz*) (1608–1638 m.)
*** Ona Eufemija Radvilaitė (*Anna Eufemia Radziwiłł*)
*** Mykolas Kazimieras Radvila (*Michał Kazimierz Radziwiłł*, 1635–1680 m.) – Lietuvos pakancleris, Lietuvos lauko etmonas, Vilniaus vaivada, VI Nesvyžiaus valdytojas, IV Olykos valdytojas, III Bialos ponas. Žmona Kotryna Radvilienė iš Sobieskių giminės (*Katarzyna Radziwiłłowa*, 1634–1694 m.), karaliaus Jono III Sobieskio sesuo
**** Jurgis Juozapas Radvila (*Jerzy Józef Radziwiłł*, 1668–1689 m.) – LDK taurininkas, Trakų vaivada, VII Nesvyžiaus valdytojas, IV Bialos ponas
**** Karolis Stanislovas Radvila (*Karol Stanisław Radziwiłł*, 1669–1719 m.) – Lietuvos didysis kancleris. Žmona Ona Kotryna Radvilienė Sanguškaitė (*Anna Katarzyna Sanguszko Radziwiłłowa*, 1676–1746 m.)
****** Mykolas Kristupas Radvila
****** Mykolas Kazimieras Radvila Žuvelė (*Michał Kazimierz Radziwiłł Rybeńko*, 1702–1762 m.) – Lietuvos didysis etmonas, Lietuvos lauko etmonas, Vilniaus vaivada, Trakų vaivada, IX Nesvyžiaus valdytojas, VII Olykos valdytojas, VI Bialos ponas
***** pirmoji žmona Pranciška Uršulė Radvilienė iš Vyšnioveckių giminės (*Franciszka Urszula Wiśniowiecka Radziwiłłowa*, 1705–1753 m.) – rašytoja
****** Jonušas Tadas Radvila (*Janusz Tadeusz Radziwiłł*)
****** Teofilė Konstancija Radvilaitė (*Teofilia Konstancja Radziwiłł*)
****** Kotryna Karolina Radvilaitė (*Katarzyna Karolina Radziwiłł*)
****** Karolis Stanislovas Radvila II (*Karol Stanisław Radziwiłł Panie Kochanku*, 1734–1790 m.) – Vilniaus vaivada ir Lvovo seniūnas, X Nesvyžiaus valdytojas, VIII Olykos valdytojas, VII Bialos ponas
****** pirmoji žmona Marija Karolina Radvilienė iš Liubomirskių giminės (*Maria Karolina Radziwiłłowa*, 1730–1795) – (išsiskyrė)
****** antroji žmona Teresė Karolina iš Ževuskių giminės (*Teresa Karolina Rzewuska*) (vaikų neturėjo)
***** antroji žmona Ona Liudvika Radvilienė iš Mycielskių giminės (*Anna Ludwika Radziwiłłowa*, 1729–1771 m.):
****** Motiejus Radvila (*Maciej Radziwiłł* 1749 ar 1750 m. – 1800 m.) – Vilniaus kaštelionas, kompozitorius, Onos Liudvikos sūnus iš santuokos su Leonu Mykolu Radvila
******* Motiejus Konstantinas Radvila (*Maciej Konstanty Radziwiłł*, 1793–1869 m.)
******** Konstantinas Vincentas Radvila (*Konstanty Wincent Radziwiłł*)
********* Leonas Konstantinas Radvila (*Leon Konstanty Radziwiłł*, 1880–1927 m.) – Prancūzijos armijos karininkas
******** Motiejus Juozapas Radvila (*Maciej Józef Radziwiłł*, 1842–1907 m.) – žemvaldys 
********* Konstantinas Radvila (*Konstanty Radziwiłł*, 1873–1944/1945 m.) – žemvaldys, politikas
********* Pranciškus Pijus Radvila (*Franciszek Pius Radziwiłł*, 1878–1944 m.) – politinis veikėjas, Varšuvos milicijos viršininkas, Valstybės tarybos narys
********* Motiejus Mikalojus Radvila (*Maciej Mikołaj Radziwiłł*, 1873–1920 m.) – žemvaldys, politikas. Žmona Rožė Potockytė (*Róża z Potockich*)
********** Kristupas Mikalojus Radvila (*Krzysztof Mikołaj Radziwiłł*, 1898–1986 m.) – politikas, senatorius. Žmona Marija Popiel (*Maria z Popielów*)
********** Stanislovas Radvila (g. 1930 m.)
*********** Ona Radvilaitė (*Anna Radziwiłł*, 1939–2009 m.) – 1989–1991 m. senatorė, švietimo viceministrė
********** Sofija Skuržinska Radvilaitė (*Zofia Skórzyńska*), rašytoja
********** Barbora Rei Radvilaitė (*Barbara Reyowa*)
********** Marija Radvilaitė (*Maria Dunin-Wąsowiczowa*)
********* Konstantinas Mikalojus Radvila (*Konstanty Mikołaj Radziwiłł*, 1902–1944 m.) – žemvaldys, Armijos Krajovos karininkas
******* Veronika Joana Radvilaitė (*Weronika Joanna Radziwiłł*)
*******Žozefina Radvilaitė (*Józefina Radziwiłł*)
******* Marija Viktorija Radvilaitė (*Maria Wiktoria Radziwiłł*)
******* Konstancija Radvilaitė (*Konstancja Radziwiłł*)
*******Jeronimas Vincentas Radvila (*Hieronim Wincenty Radziwiłł*, 1759–1786 m.) – LDK didysis pakamaris, pasiuntinys, Klecko valdytojas. Žmona Sofija Darata Frederika iš Turn-Taksų giminės (*Zofia Dorota Fryderyka von Thurn-Taxis*)
******* Dominykas Jeronimas Radvila (*Dominik Hieronim Radziwiłł*, 1786–1813 m.) – pulkininkas, XI Nesvyžiaus ir IX Olykos valdytojas
******* pirmoji žmona Teresė Mnišek (*Teresa Mniszech*) (išsiskyrė)
******* antroji žmona Teofilė Moravska (*Teofilia Morawska*)
******** Aleksandras Dominykas Radvila (*Aleksander Dominik Radziwiłł*) (nesantuokinis)
******** Stefanija Radvilaitė (*Stefania Radziwiłł*, 1809–1832 m.), generolo Liudviko fon Vitengšteino žmona
***** Jeronimas Florijonas Radvila (*Hieronim Florian Radziwiłł*, 1715–1760 m.) – LDK taurininkas, LDK didysis vėliavininkas, V Bialos ponas.
*****  pirmoji žmona Teresė Sapiegaitė (*Teresa Sapieha*) (išsiskyrė)
*****  antroji žmona Magdalena Čapska (*Magdalena Czapska*) (išsiskyrė)
***** trečioji žmona Anelė Miačinska (*Aniela Miączyńska*) (vaikų neturėjo)
*****  Kotryna Barbora Radvilaitė (*Katarzyna Barbara Radziwiłł*), etmono Jono Klemenso Branickio pirmoji žmona
***** Konstancija Pranciška Radvilaitė (*Konstancja Franciszka Radziwiłł*)
***** Teklė Rožė Radvilaitė (*Tekla Róża Radziwiłł*)
*****  Karolina Teresė Radvilaitė (*Karolina Teresa Radziwiłł*)
*** Joana Kotryna Radvilaitė (*Joanna Katarzyna Radziwiłł*)
** antroji žmona Kotryna Eugenija Tiškevičiūtė (*Katarzyna Eugenia Tyszkiewicz*) (išsiskyrė)
** trečioji žmona Lukrecija Marija Stroci (*Lucricia Marie Strozzi*)
*** Cecilija Marija Radvilaitė (*Cecylia Maria Radziwiłł*)
*** Dominykas Mikalojus Radvila (*Dominik Mikołaj Radziwiłł*, 1643–1697 m.) – Lietuvos dvaro paiždininkis, Lietuvos pakancleris, Lietuvos didysis kancleris, Klecko valdytojas
*** antroji žmona Ona Kristina Radvilienė iš Liubomirskių giminės (*Anna Krystyna Lubomirska*)
*** pirmoji žmona Ona Marijona Palubinskaitė (*Anna Marianna Połubieńska*)
**** Lukrecija Kotryna Radvilaitė (*Lukrecja Katarzyna Radziwiłł*)
**** Cecilija Teresė Radvilaitė (*Cecylia Teresa Radziwiłł*)
**** Sofija Radvilaitė (*Zofia Radziwiłł*)
**** Jonas Mikalojus Radvila (*Jan Mikołaj Radziwiłł*, 1681–1729 m.) – LDK raikytojas, Naugarduko vaivada, Klecko valdytojas. Žmona Darata Henrika Radvilienė iš Pšebendovskių giminės, (*Dorota Henryka z Przebendowskich*)
***** Martynas Mikalojus Radvila (*Marcin Mikołaj Radziwiłł*, 1705–1782 m.) – LDK raikytojas
****** Juozapas Mikalojus Radvila (*Józef Mikołaj Radziwiłł*, 1736–1813 m.) – Trakų vaivada, Trakų kaštelionas, Minsko vaivada, Lietuvos didysis raštininkas
****** Mykolas Jeronimas Radvila (*Michał Hieronim Radziwiłł*, 1744–1831 m.) – Vilniaus vaivada. Žmona Elena Radvilienė iš Pšezdzieckių giminės (*Helena z Przeździeckich Radziwiłłowa* 1753–1821 m.) – imperatorės Jekaterinos II dvaro dama
******* Liudvikas Mikalojus Radvila (*Ludwik Mikołaj Radziwiłł*)
******** Leonas Jeronimas Radvila (*Leon Hieronim Radziwiłł*, 1808–1885 m.) – X Klecko valdytojas, caro fligeladiutantas, Rusijos generolas
******* Antanas Henrikas Radvila (*Antoni Henryk Radziwiłł*, 1775–1833 m.) – politikas, kompozitorius, violončelininkas. Žmona Frederika Darata Liudvika iš Hohencolernų giminės (*Fryderyka Dorota Ludwika Hohenzollern*, 1770–1836 m.), Prūsijos karaliaus Frydricho II Didžiojo sesuo.
******** Vilhelmas Povilas Radvila (*Wilhelm Paweł Radziwiłł*, 1797–1870 m.) – Prūsijos generolas, XIII Nesvyžiaus valdytojas
********* Antanas Vilhelmas Radvila (*Antoni Wilhelm Radziwiłł*, 1833–1904 m.) – XIV Nesvyžiaus valdytojas, XI Klecko valdytojas, Prūsijos generolas. Žmona Marija Darata Radvilienė *Maria Dorota Radziwiłłowa* (1840–1915 m.) – memuaristė
********** Stanislovas Vilhelmas Radvila (*Stanisław Wilhelm Radziwiłł*, 1880–1920 m.), Prūsijos, vėliau Rusijos poručikas, maršalo Juzefo Pilsudskio adjutantas
********* Jurgis Frydrichas Radvila (*Jerzy Fryderyk Radziwiłł*). Žmona Marija Rožė Radvilienė iš Branickių giminės *Maria Róża Radziwiłłowa z domu Branicka* (1863–1941 m.) – Nesvyžiaus valdytoja
********** Albertas Antanas Vilhelmas Radvila (*Albrecht Antoni Wilhelm Radziwiłł*, 1885–1935 m.) – 12-ojo Podolsko ulonų pulko ir 10-ojo Lietuvos ulonų pulko vadas. Žmona Dorota Parker Deacon
*********** Elžbieta Marija Radvilaitė (*Elżbieta Maria Radziwiłłówna*)
********** Karolis Mikalojus Radvila (*Karol Mikołaj Radziwiłł*, 1886–1968 m.) – majoras, Pirmojo ir Antrojo pasaulinių karų dalyvis. Žmona Izabelė Rožė Radvilaitė (*Izabela Róża z Radziwiłłów*, 1915–1996 m.)
*********** Izabelė Rožė Radvilaitė (*Izabela Róża „Balala“ Radziwiłł*)
******** Ferdinandas Radvila (*Ferdynand Radziwiłł*)
******** Boguslavas Frederikas Radvila (*Bogusław Fryderyk Radziwiłł*, 1809–1873 m.) – Prūsijos generolas
********* Ferdinandas Frydrichas Radvila (*Ferdynand Fryderyk Radziwiłł*, 1834–1926 m.) – Lenkijos politikas. Žmona Pelagija Sapiegaitė.
********** Jonušas Pranciškus Radvila (*Janusz Franciszek Radziwiłł*, 1880–1967 m.) – diplomatas, politikas. Žmona Ona Jadvyga Marija Liubomirska (*Anna Liubomirska*)
*********** Edmundas Ferdinandas Radvila (*Edmund Ferdynand Radziwiłł*, 1906–1971 m.) – žemvaldys, karininkas
*********** Kristina Marija Radvilaitė (*Krystyna Maria Radziwiłł*)
*********** Liudvikas Ferdinandas Radvila (*Ludwik Ferdynand Radziwiłł*)
*********** Stanislovas Albertas Radvila (*Stanisław Albrecht Radziwiłł*, 1914–1976 m.)
*********** pirmoji žmona Rose Monleon
*********** antroji žmona Grace Kolin
************ Jonas Radvila (*Jan Radziwill*)
*********** trečioji žmona Lee Radziwill (*Caroline Lee Bouvier*, 1933–2019 m.) – Žaklinos Kenedi sesuo
*********** Anthony Radziwill (1959–1999 m.) – Jungtinių Amerikos Valstijų televizijos ir kino režisierius
*********** Tina Radziwill
********* Mykolas Radvila Rudasis (*Michał Radziwiłł Rudy*, 1870–1954 m.) – Didžiosios Britanijos ir Vokietijos armijų karininkas
******** Elzė Radvilaitė (*Eliza Radziwiłłówna*, 1803–1834 m.) – pirmoji Vokietijos kaizerio Vilhelmo I meilė
******** Vanda Radvilaitė, Adomo Konstantino Čartoryskio žmona
******* Mykolas Gedeonas Jeronimas Radvila (*Michał Gedeon Hieronim Radziwiłł*, 1778–1850 m.) – generolas, vienas iš 1831 m. sukilimo vadovų. Žmona Aleksandra Radvilienė Stecka (*Aleksandra Radziwiłłowa z domu Stecka*, 1796–1864 m.)
******** Karolis Andrius Radvila (*Karol Andrzej Radziwiłł*, 1821–1886 m.) – žemvaldys. Žmona Jadvyga Sobanska (*Jadwiga Sobańska*)
******** Petras Mykolas Radvila‎ (*Michał Piotr Radziwiłł*, 1853–1903 m.) – žemvaldys, filantropas. Žmona Marija Ieva Radvilienė (1860–1930)
****** Antanas Mikalojus Radvila (*Antoni Mikołaj Radziwiłł*, 1741–1778 m.) – Vilniaus kanauninkas, Karūnos didysis referentas, Karūnos didysis sekretorius
**** Mikalojus Faustinas Radvila (*Mikołaj Faustyn Radziwiłł*, 1688–1746 m.) – LDK ginklininkas, Naugarduko vaivada. Žmona Barbora Pranciška iš Zavišų – Kęsgailų giminės (*Barbara Franciszka Zawisza – Kieżgajłło*). Turėjo 15 vaikų.
***** Albertas Radvila III (*Albrecht Radziwiłł*, 1717–1790 m.) – Rezeknės seniūnas
***** Udalrykas Kristupas Radvila (*Udalryk Krzysztof Radziwiłł*, 1712–1770 m.) – rašytojas. Žmonos Sofija Rei ir Eleonora Kamienska
****** Mateušas Radvila (*Mateuzs Radziwiłł*, 1768–1818 m.) – Rusijos generolas
***** Jurgis Radvila V (*Jerzy Radziwiłł* 1721–1754 m.) – Naugarduko vaivada. Žmona Salomėja Ona Sapiegaitė (*Salomea Anna Sapieha*)
***** Stanislovas Radvila V (*Stanisław Radziwiłł*, 1722–1787 m.) – pasiuntinys, LDK raikytojas ir LDK pakamaris
****** Mikalojus Radvila XII (*Mikołaj Radziwiłł*, 1751–1810 m.)
** Jonas Jurgis Radvila (*Jan Jerzy Radziwiłł*, 1588–1625 m.) – II Nesvyžiaus valdytojas, Trakų kaštelionas
** Žygimantas Karolis Radvila (*Zygmunt Karol Radziwiłł*, 1591–1642 m.) – Stolovicko ir Poznanės pakamaris, karūnos dvaro raikytojas, LDK dvaro raikytojas, LDK taurininkas, Naugarduko vaivada
* Jurgis Radvila (*Jerzy Radziwiłł*, 1556–1600 m.) – kardinolas, Krokuvos vyskupas ir Vilniaus vyskupas
* Albertas Radvila (*Albrecht Radziwiłł*, 1558–1592 m.) – Lietuvos dvaro maršalka, Lietuvos didysis maršalka, Nesvyžiaus ir Olticos valdytojas. Žmona Ona Ketler Radvilienė (*Anna Radziwiłłowa* 1567–1617), Gotardo Ketlerio duktė
** Jonas Albertas Radvila (1591–1626 m.), Upytės seniūnas. Žmona Lavinija Koreckaitė
*** Mykolas Karolis Radvila (*Michał Karol Radziwiłł*, g. po 1614–1656 m.) – LDK taurininkas, Lietuvos didysis paiždininkis, Klecko valdytojas. Žmona Izabelė Kotryna Sapiegaitė (*Izabella Katarzyna Sapieha*)
**** Stanislovas Kazimieras Radvila (*Stanisław Kazimierz Radziwiłł*, 1648–1690 m.) – LDK stalininkas, Klecko valdytojas, Lietuvos didysis maršalka. Žmona Marija Kristina de Betun (*Maria Krystyna de Bethune*)
* Stanislovas Radvila II (*Stanisław Radziwiłł*, 1559–1599 m.) – Olykos valdytojas, Lietuvos didysis maršalka, Žemaitijos seniūnas
** Albertas Stanislovas Radvila (*Albrecht Stanisław Radziwiłł*, 1593–1656 m.) – Lietuvos didysis kancleris, Lietuvos pakancleris
** Kristina Eufemija Radvilaitė (*Krystyna Eufemia Radziwiłłówna*, 1598–1658 m.) – benediktinė Nesvyžiuje